संजीव का यह उपन्यास अपने कथ्यात्मक कैनवास में, मैना तथा अन्य गौण चरित्रों के माध्यम से आदिवासी जीवन-समाज के शोषण, संघर्ष और स्वप्न को पूरी गंभीरता से प्रस्तुत करता है। साथ ही उनका उपन्यासकार अपने निहितार्थ में, संपूर्ण समाज को अपने आस-पास अविकसित, वंचित पड़ी आदिवासी जाति और समाज को आगे बढ़कर थामने का आहवान भी करता है, ठीक कवि भवानी प्रसाद मिश्र की इन संवेदनात्मक पंक्तियों की भाँति- ‘‘मुझे कोई हवा पुकार रही है/ कि घर के बाहर निकलो / तुम्हारे बाहर आए बिना एक समूची जाति एक समूची संस्कृति हार रही है।’’13